Diari Oficial de la Generalitat Valenciana


Sumari del DOGV 3936, del 09-02-2001 (2001/1052)

Informació pública del programa d'actuació aïllada corresponent a l'àrea de repartiment de la parcel·la situada al carrer de Dénia, 40-42.
------------------------------------------------------------------------------------------------------------------------------------------

### Dades del document

Número de DOGV
:   3936

Data del DOGV
:   09-02-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/1052


Organisme emissor
:   Ajuntament de València

Tipus de document
:   Anunci

Informació pública del programa d'actuació aïllada corresponent a l'àrea de repartiment de la parcel·la situada al carrer de Dénia, 40-42. [2001/Q1052]
  
L'Alcaldia, mitjançant la Resolució número U-8181, de data 28 de desembre de 2000, dictada pel senyor Miguel Domínguez Pérez, ha disposat:
  
«Vista la iniciativa de programa per al desenvolupament de l'actuació aïllada corresponent a l'àrea de repartiment de la parcel·la ubicada al carrer de Dénia, 40-42, presentada pel senyor Jaime Febrer Rovira, en nom i representació de la mercantil Construcciones Valencia Constitución, SL, i la nova documentació aportada el dia 11 de setembre de 2000.
  
Vistos els informes emesos per l'Oficina Tècnica de Gestió Sòl, pel Servei d'Obres d'Infraestructura i pel Servei de Patrimoni; i de conformitat amb els articles 74, 45 i 46 de la Llei Reguladora de l'Activitat Urbanística, i la delegació conferida per la Resolució 2.242, de 7 de juliol de 1999, resolc:
  
Sotmetre a informació pública pel termini de 20 dies hàbils, mitjançant anuncis en un diari d'informació general editat a la Comunitat Valenciana i posterior o simultània en el Diari Oficial de la Generalitat Valenciana, i amb la remissió prèvia dels avisos establits en l'article 46.3 de la Llei Reguladora de l'Activitat Urbanística, la proposta de programa d'actuació aïllada presentada, que únicament comprén projecte de reparcel·lació.
  
Durant l'esmentat termini podran presentar-se al Servei de Gestió Urbanística tant al·legacions com alternatives tècniques que pretenguen competir amb l'exposada al públic. El termini es prorrogarà per 20 dies addicionals si durant els 10 primers dies d'informació pública alguna persona, prestant caució per import de 500.000 pesetas, es compromet a presentar una alternativa tècnica substancialment distinta a la inicial.
  
Durant els cinc dies següents al venciment del termini d'informació pública, qualsevol persona podrà presentar a l'Oficina de Contractació de l'ajuntament, proposicions juridicoeconòmiques en plica tancada. L'acte d'obertura de pliques es farà el dia hàbil següent a la finalització d'aquest termini, llevat que siga dissabte, en aquest cas es traslladarà al següent dia hàbil.
  
Totes les actuacions podran ser objecte de consulta i al·legació pels interessats durant els 10 dies següents a l'acte d'obertura de pliques».
  
D'acord amb l'article 46.4 de la Llei Reguladora de l'Activitat Urbanística, durant tot el procediment podran ser objecte de pública consulta a l'ajuntament ?avinguda d'Aragó, 4a planta. Servei de Gestió Urbanística- les al·legacions i les alternatives tècniques que es presenten.